ज्योति की मानें तो उसके लिए आधुनिक सुविधाओं एवं उपकरणों से लैस संस्थान में प्रशिक्षण प्राप्त करना सपना था। पिता की स्थिति ऐसी नहीं थी कि वो गांव से निकाल कर कहीं बाहर अच्छे संस्थान में उसे पढ़ा सकें। लेकिन दीन दयाल उपाध्याय कौशल विकास योजना के तहत उन्हें यह मौका मिला। इन्हीं लड़कियों में पूर्वी टुंडी की सुभासिनी हांसदा भी हैं। उसे उम्मीद है कि यहां से प्रशिक्षण प्राप्त करने के बाद उन्हें निजी अस्पतालों में आसानी से नौकरी मिल जाएगी। इससे उनके परिवार की आर्थिक स्थिति मजबूत होगी। संस्थान की ओर से बेहतर खाना पान के साथ आवासीय व्यवस्था दी गई है। पाकुड़ के अमरापाड़ा से आए पंकज कुमार पंडित ने कहा कि बारहवीं पास करने के बाद वो आगे की पढ़ाई करने में सक्षम नहीं थे। इसी बीच इस योजना की जानकारी मिली। परिवार से अनुमति लेकर वे बिना किसी परेशानी के धनबाद में प्रशिक्षण प्राप्त कर रहे हैं।